Platformê Cinîyan ê Kurdan ê Yewbîyaye derheqê tepişîyayîşê Vervatoxa TJA Ayşe Gokkan de eşkerayîyêke daye ke çend rojî verî amebî tepiştene.
Eşkerayîye de ame parekerdene ke Gokkane mîyanê sîyasetê sivîlî yê kurdan de ca gêna û cinîyêka kurde ya çêr a ke seba cinîyan têkoşîn kena.
Eşkerayîye de ame îfadekerdene ke îqtîdar tira terseno ke cinîyî tewrê sîyasetî benê.
Eşkerayîye de wina zî ame vatene: ''Nameyê Platformê Cinîyan ê Kurdan ê Yewbîyaye ser o ma endama xo Ayşe Gokkan reyde yê. Heta ke polîtîkayê teda yê vera cinîyan ê kurdan biqedê ma do bi hawayêkê hemparî têkoşîn bikerê û vera polîtîkayanê zorbazan wurzê payan ser.''
